
JUDEŢUL  PRAHOVA
ORAŞUL BOLDEŞTI - SCĂENI        
CONSILIUL  LOCAL

HOTĂRÂRE
-privind  constituirea unui drept de uz şi servitute asupra terenului în suprafaţă de 1234 mp situat în T31, parcela Cc 1244/19 şi Np 1250/1 în favoarea S.C. DISTRIBUŢIE ENERGIE ELECTRICĂ ROMÂNIA S.A

Având in vedere :
- referatul de aprobare, înregistrat sub nr.14721/16.08.2023 prin care primarul oraşului propune constituirea unui drept de uz şi servitute asupra terenului în suprafaţă de 1234 mp situat în T31, parcela Cc 1244/19 şi Np 1250/1 în favoarea S.C. DISTRIBUŢIE ENERGIE ELECTRICĂ ROMÂNIA S.A;
- raportul de specialitate întocmit de compartimentul de resort, înregistrat sub nr.14722/16.08.2023;
- adresa nr. 2005/3.08.2023 din partea SC OMV Petrom SA şi Avizul Tehnic de Racordare nr. 3010230122729/14.06.2023;
- extrasul de carte funciară pentru numărul cadastral 22179;
- contractele de concesiune 7226/11.07.2011 și nr. 1497/14.02.2013;
-	dispoziţiile art. 749, art. 755 şi art. 756 din Legea nr. 287/2009 privind Codul civil, republicată, cu modificările şi completările ulterioare;
-	dispoziţiile art. 12 din Legea nr. 123/2012 a energici electrice şi a gazelor naturale, cu modificările şi completările ulterioare;
- avizul secretarului general, înregistrat sub nr. 14723/16.08.2023;
- avizul comisiilor de specialitate nr. 1 și nr.2 - pentru dezvoltarea economico-socială şi de mediu, cooperarea interinstituţională pe plan intern şi extern, respectiv administrarea domeniului public şi privat, gestionarea serviciilor de interes local;
În temeiul art. 129 alin. (1), alin. (2) lit. c), art. 139 alin. (1) şi alin. (3), lit. g) şi art. 196. alin. (1) lit. a) din Ordonanţa de Urgenţă a Guvernului nr. 57/2019 privind Codul Administrativ, cu modificările şi completările ulterioare,

Consiliul Local al oraşului Boldeşti-Scăeni, întrunit în şedinţa publică ordinară în data de 22.08.2023, adoptă prezenta hotărâre:

Art.1 (1) Se aprobă constituirea dreptului de uz şi servitute, cu titlu gratuit,  în favoarea S.C. DISTRIBUŢIE ENERGIE ELECTRICĂ ROMÂNIA S.A, asupra terenului în suprafaţă de 1234 mp, având datele de identificare prevăzute în anexa nr.1 şi configuraţia conform planului de amplasament şi delimitare anexat.
 (2) Dreptul  de uz şi servitute se constituie pe toată durata de existență a Postului de transformare şi a instalaţiilor aferente, precum şi a instalaţiei de racordare la reţeaua electrică ce face obiectul  Avizului Tehnic de Racordare nr. 3010230122729/14.06.2023, anexă la contractul de constituire a dreptului de uz şi servitute.
Art.2. (1) Se împuterniceşte primarul oraşului să semneze la notarul public contractul de constituire a dreptului de uz şi servitute, în forma prevăzută în anexa nr. 2. 
(2) Cheltuielile ocazionate de încheierea contractului de constituire a dreptului de uz şi servitute în formă autentică, vor fi achitate de către SC OMV Petrom S.A.
Art.3. Anexele nr. 1, nr. 2 şi planul de amplasament şi delimitare fac parte integrantă din prezenta hotărâre.
Art.4. Prezenta hotărâre se comunică către S.C DISTRIBUŢIE ENERGIE ELECTRICĂ ROMÂNIA S.A şi S.C. OMV Petrom S.A prin grija Serviciului patrimoniu local şi monitorizare servicii publice şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local. 


     PREŞEDINTE DE ŞEDINŢĂ,                                        
        	DOBRICĂ CRISTIAN

